དེ་འདྲ་ཡིན་དུས་གཞན་ཕན་གྱི་བློ་ཡག་པོ་ཞིག་ཡོད་པ་ཡིན་ན།ངན་འགྲོའི་ལམ་ནི་བཟློག་བགྱི་ཞིང༌།།མཐོ་རིས་ལམ་ནི་རབ་སྟོན་ལ།།རྒ་ཤི་མེད་པར་འདྲེན་འགྱེད་པའི།།བྱང་ཆུབ་སེམས་ལ་ཕྱག་འཚལ་ལོ།།གསུངས་བཞག་པ་དེ་རེད་འདུགགཞན་ལ་བརྩེ་བའི་བློ་ཞིག་ཡོད་ན་གཞན་ལ་གནོད་པ་རྩ་བ་ཉིད་ནས་ཡོང་རྒྱུ་ཡོད་མ་རེད།གཞན་ལ་གནོད་པ་ཇི་ལྟར་བྱེད་པ་ལས་ལྡོག་པ་དེ་རང་ཤུགས་ཀྱིས་ཡོང་བ་ཞིག་རེད་འདུགདེ་འདྲ་ཡིན་དུས་ངན་འགྲོའི་ལམ་ནི་བཟློག་པ་དེ་རེད།མཐོ་རིས་ཀྱི་རྟེན་ཚེ་རིང་བ།ལོངས་སྤྱོད་ཆེ་བ།དབང་ཆེ་བ་དང༌།ཚིག་བཙུན་པ།སྟོབས་དང་ལྡན་པ་ལ་སོགས་པ་དེ་ཚོའི་གྲས་ཚང་མ་གཞན་ཕན་གྱི་བློ་དེས་དྲངས་ཡོང་བ་རེད།ཕན་པའི་བསམ་པ་ཟེར་བ་དེ་ནད་བརྒྱ་སྨན་གཅིག་གི་བཟོ་འདྲ་ཞིག་རེད་འདུགཕན་པའི་བསམ་པ་ཟེར་བ་ཞེ་དྲག་རྩ་ཆེན་རེད་འདུགདེ་ལྟ་བུ་ཞིག་ལ་གཞན་ལ་འཚེ་བ་བསྡོམས་པའི་འཚེ་བ་མེད་པ་ཟེར་བའི་སྤྱོད་པ་གཙོ་བོ་དེ་རེད་འདུག